Twyla Tharp
Twyla Tharp ([ˈtwaɪlə θɑrp]) (nata Portlandiae Indianae die 1 Iulii 1941) est saltatrix, choreographus et scriptrix Americana, quae Novi Eboraci in urbe habitat et laborat. Anno 1966, Twyla Tharp Dance, proprium saltatorum gregem, fundavit, cuius opera musica classica, iaz, et musica populari hodierna utuntur. Ab anno 1971 ad 1988, Twyla Tharp Dance iter circa mundum identidem faciebat, opera propria agens. Anno 1973, Tharp choreographiam Deuce Coupe, musicae gregis The Beach Boys dicatam, pro Joffrey Ballet excogitavit; quae putatur prima ballatio transitoria. Tharp deinde choregraphiam ballationis Push Comes to Shove (1976) fecit, Michaele Baryshnikov primas partes agente, quae optimum ballationis transitoriae exemplum nunc habetur. Grex Twyla Tharp Dance cum Theatro Ballationis Americanae anno 1988 confusus est, ex quo tempore novus grex primas actiones mundanas operum Tharpianorum sedecim edidit. Tharp est filia Lucille et Gulielmi Tharp. Ex Twila Thornburg, "Principissa Porcorum" octogesimi noni annuarum Nundinarum Muncianarum urbis Muncie Indianae appellatur.